CELEX: 32005R1318
Language: el
Date: 2005-08-11
Title: Κανονισμός (ΕΚ) αριθ. 1318/2005 της Επιτροπής, της 11ης Αυγούστου 2005, για την τροποποίηση του παραρτήματος ΙΙ του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

12.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 210/11
            
         
      ΚΑΝΟΝΙΣΜΌΣ (ΕΚ) αριθ. 1318/2005 ΤΗΣ ΕΠΙΤΡΟΠΉΣ
   
   της 11ης Αυγούστου 2005
   για την τροποποίηση του παραρτήματος ΙΙ του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 13 δεύτερη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με τη διαδικασία που προβλέπεται στο άρθρο 7 παράγραφος 4 του κανονισμού (ΕΟΚ) αριθ. 2092/91, ορισμένα κράτη μέλη υπέβαλαν από το 2002 στοιχεία με σκοπό να συμπεριληφθούν ορισμένα προϊόντα στο παράρτημα II του εν λόγω κανονισμού.
            
         
               (2)
            
            
               Η βιομηχανική άσβεστος, υποπροϊόν της παραγωγής άλατος εν κενώ από ορεινή άλμη, θεωρείται βασικό προϊόν για τις ανάγκες εξειδικευμένης βελτίωσης του εδάφους και τις διατροφικές απαιτήσεις σε ορισμένα κράτη μέλη και κρίθηκε ότι δεν έχει βλαβερές επιπτώσεις στο περιβάλλον.
            
         
               (3)
            
            
               Το υδροξείδιο του ασβεστίου θεωρήθηκε απαραίτητο για την καταπολέμηση μιας κρυπτογαμικής ασθένειας των οπωροφόρων δένδρων σε ορισμένα κλίματα. Η καταπολέμηση αυτής της ασθένειας κατά την παραγωγή βιολογικών προϊόντων είναι δύσκολη και απαιτεί τη χρήση χαλκού, η χρήση του οποίου μπορεί να περιοριστεί χρησιμοποιώντας υδροξείδιο του ασβεστίου.
            
         
               (4)
            
            
               Το αιθυλένιο περιλαμβάνεται ήδη στο μέρος Β του παραρτήματος II του κανονισμού (ΕΟΚ) αριθ. 2092/91 ως ουσία χρησιμοποιούμενη παραδοσιακά στη βιολογική γεωργία. Κρίθηκε σκόπιμο να συμπληρωθούν οι προϋποθέσεις χρησιμοποίησης αυτής της ουσίας ώστε να καλύπτουν εκτός από τις μπανάνες, ορισμένα άλλα φρούτα για την παραγωγή των οποίων είναι απαραίτητο το αιθυλένιο.
            
         
               (5)
            
            
               Το παράρτημα II του κανονισμού (ΕΟΚ) αριθ. 2092/91 πρέπει επομένως να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί με το άρθρο 14 του κανονισμού (ΕΟΚ) αριθ. 2092/91,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 198 της 22.7.1991, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2254/2004 της Επιτροπής (ΕΕ L 385 της 29.12.2004, σ. 20).
   
      ΠΑΡΑΡΤΗΜΑ
      Το παράρτημα II του κανονισμού (ΕΟΚ) αριθ. 2092/91 τροποποιείται ως εξής:
      
                  1.
               
               
                  στον πίνακα του μέρους Α, «λιπάσματα και βελτιωτικά εδάφους», παρεμβάλλεται το ακόλουθο λήμμα μετά το λήμμα «βιομηχανική άσβεστος από παραγωγή ζάχαρης»:
                  
                              Ονομασία
                           
                           
                              Περιγραφή, απαιτήσεις όσον αφορά τη σύνθεση, προϋποθέσεις χρήσης
                           
                        
                              «Βιομηχανική άσβεστος από παραγωγή αλατιού εν κενώ
                           
                           
                              Υποπροϊόν της παραγωγής άλατος εν κενώ από ορεινή άλμη
                              Ανάγκη αναγνωρισμένη από τον οργανισμό ελέγχου ή την αρχή ελέγχου»
                           
                        
            
                  2.
               
               
                  στο μέρος B «Φυτοφάρμακα», το σημείο 1 «Προϊόντα φυτοπροστασίας» τροποποιείται ως εξής:
                  
                              α)
                           
                           
                              στον πίνακα IV, «Άλλες ουσίες χρησιμοποιούμενες παραδοσιακά στη βιολογική γεωργία», το λήμμα που αφορά το «αιθυλένιο» αντικαθίσταται από το ακόλουθο:
                              
                                          Ονομασία
                                       
                                       
                                          Περιγραφή, απαιτήσεις όσον αφορά τη σύνθεση, προϋποθέσεις χρήσης
                                       
                                    
                                          «(*) Αιθυλένιο
                                       
                                       
                                          Αποπρασινισμός μπανανών, ακτινιδίων και κάκι· ανθική επαγωγή του ανανά
                                          Ανάγκη αναγνωρισμένη από τον οργανισμό ελέγχου ή την αρχή ελέγχου»
                                       
                                    
                        
                              β)
                           
                           
                              προστίθεται ο ακόλουθος πίνακας V:
                              «V.   Άλλες ουσίες
                              
                                          Ονομασία
                                       
                                       
                                          Περιγραφή, απαιτήσεις όσον αφορά τη σύνθεση, προϋποθέσεις χρήσης
                                       
                                    
                                          Υδροξείδιο του ασβεστίου
                                       
                                       
                                          Μυκητοκτόνο
                                          Μόνο σε οπωροφόρα δένδρα, και στα φυτώρια αυτών, για τον έλεγχο της Nectria galligena»